./data/phi0914/phi00127/phi0914.phi00127.perseus-lat2.xml
Titus Livius (Livy)
tunc enim       vero omnis aetas currere obvii,        primus quisque oculis auribusque haurire tantum gaudium cupientes  ad Mulvium usque pontem continens agmen pervenit  legati —erant L  Veturius Philo, P  Licinius Varus, Q  Caecilius       Metellus —circumfusi omnis generis hominum frequentia in forum pervenerunt, cum       alii ipsos, alii comites eorum quae acta essent  percunctarentur  et ut quisque audierat exercitum hostium imperatoremque occisum,       legiones Romanas incolumes, salvos consules esse, extemplo aliis porro       impertiebant gaudium suum  cum aegre in curiam perventum esset,  multo aegrius summota turba,       ne patribus misceretur, litterae in senatu recitatae sunt  inde       traducti in  contionem legati         L  Veturius litteris recitatis, ipse  planius omnia quae acta erant exposuit cum       ingenti adsensu, postremo etiam clamore universae contionis, cum vix gaudium       animis caperent  discursum inde ab aliis circa templa deum, ut grates agerent, ab       aliis domos, ut coniugibus liberisque tam laetum nuntium impertirent  senatus quod M  Livius et C  Claudius consules incolumi exercitu       ducem hostium legionesque occidissent, supplicationem in triduum decrevit  eamearn supplicationem C  Hostilius praetor pro contione  edixit, celebrataque a viris feminisque est  omnia templa per totum triduum       aequalem turbam habuere, cum matronae amplissima veste cum liberis, perinde ac       si debellatum foret, omni solutae metu deis immortalibus grates agerent            statum quoque civitatis ea victoria movit, ut iam  inde haud secus quam in pace res inter se contrahere vendendo, emendo,       mutuum dando  argentum creditumque  solvendo auderent